Torna el Carnestoltes a Burjassot amb els clavaris de Sant Roc 2024
2025-07-24

Ay, no hay que llorar, que la vida es un carnaval…La famosa i contagiosa cançó de Celia Cruz es deixarà sentir, dissabte que ve 17 de febrer , pels carrers de Burjassot. I és que, de la mà de la Clavaria de Sant Roc 2024, torna al municipi la festa del Carnestoltes amb una intensa i divertida vesprada que inclourà música, disfresses i temps per al tardeo i la diversió, en l’aparcament de Les Palmeres.

Amb la col·laboració de l’Ajuntament de Burjassot, els clavaris de Sant Roc han organitzat esta vesprada festiva i carnavalera, que començarà a les 17.30 h, en la Plaça d’Emili Castelar, on totes les persones que vulguen gaudir de la festa es concentraran per a baixar, en cercavila amenitzada per la xaranga Borinot, fins a l’aparcament de Les Palmeres, lloc on tindrà lloc la resta de la festa. Per descomptat, caldrà anar disfressat o disfressada ja que hi haurà concurs de disfresses i premis per a les vestimentes més originals. El Carnestoltes 2024 de Burjassot es completarà amb hores de música, quintos i tapes per a tus i totes, a preus populars.

La clavaria de Sant Roc està disposada a esprémer el seu any al màxim i, mentre arriba el mes d’agost, no perdran oportunitat de celebrar-ho tot. De moment, el carnaval, carnaval…